Francis Ngannou

Francis Zavier Ngannou (s. 5. syyskuuta 1986 Batié, Kamerun) on kamerunilais-ranskalainen raskaansarjan vapaaottelija. Hän otteli vuodesta 2015 alkaen UFCssa, jossa hän oli raskaansarjan mestari. Ngannou voitti mestaruuden maaliskuussa 2021 Stipe Miocicia vastaan käydyssä ottelussa. Tammikuussa 2023 hän ei uusinut sopimustaan ​​ja erosi siten organisaatiosta jättäen mestaruuden avoimeksi.

Yksityiselämä
29. huhtikuuta 2024 Ngannou julkisti, että hänen 15-kuukautta vanha poikansa Kobe oli kuollut.https://www.nbcnews.com/news/sports/mma-fighter-francis-ngannou-announces-15-month-old-son-died-rcna150062 Kuolinsyy oli aivomuodostumisvikoitus.https://www.usatoday.com/story/sports/mma/2024/10/19/francis-ngannou-son-ko-dedication/75758776007/

Huhtikuussa 2025 Ngannoun kerrottiin olleen osallisena moottoripyöräonnettomuudessa Yaoundéssa, Kamerunissa, joka johti 17-vuotiaan tytön, Ntsama Brigitte Manuellan, kuolemaan. Tapahtuma sattui pääsiäisviikonloppuna Omnisportsin kaupunginosassa. Ngannoun väitetään kuljettaneen tytön Yaoundén yleissairaalaan ja maksaneen hänen sairauskulunsa. Huolimatta hätäleikkauksesta, tyttö menehtyi vammoihinsa.https://www.hindustantimes.com/world-news/francis-ngannou-involved-in-cameroon-motorcycle-accident-that-killed-young-girl-reports-101745870499657.html

Vapaaottelu
Ngannou aloitti vapaaottelun Euroopassa 2013. Hän otteli aluksi ranskalaisessa 100% Fight -organisaatiossa vuosina 2013–2014 neljän ottelun verran. Ngannou voitti ensimmäisen ottelunsa 30. marraskuuta 2013 Rachid Benzinaa vastaan suoralla käsilukolla. Toisen ottelunsa Ngannou hävisi tuomariäänin Zoumana Cissea vastaan. Ngannou otteli kaksi viimeistä otteluaan Ranskassa samana päivänä huhtikuussa 2014. Hän voitti ensin Bilal Tahtahin tyrmäyksellä ja Nicolas Specqin käsitriangelikuristuksella.

UFC
Ngannou allekirjoitti moniotteluisen sopimuksen UFC:n kanssa elokuussa 2015.Welcome to the UFC, Ngannou & Kasuya bloodyelbow.com 12.8.2015 Viitattu 9.10.2018  Hän otteli ensimmäisen ottelunsa Luis Henriqueta vastaan joulukuussa 2015, jonka hän voitti toisen erän tyrmäyksellä.

Ngannou otteli kolmesti vuonna 2016 kohdaten ensiksi huhtikuussa Curtis Blaydesin, jonka hän voitti teknisellä tyrmäyksellä lääkärin keskeyttämänä toisessa erässä. Heinäkuussa Ngannou kohtasi Bojan Mihajlovićin, jonka hän voitti myös teknisellä tyrmäyksellä, tällä kertaa lyönnein ensimmäisessä erässä. Joulukuussa Ngannou otteli Anthony Hamiltonia vastaan, jonka hän voitti kimuralla ensimmäisessä erässä. Ngannou ansaitsi voitosta Illan suoritus -bonuksen.

Seuraavana vuonna Ngannou kohtasi UFC:n entisen raskaansarjan mestarin Andrei Arlovskin, jonka hän voitti teknisellä tyrmäyksellä ensimmäisessä erässä. Hänet palkittiin myös Illan suoritus -bonuksella. Joulukuussa Ngannou kohtasi vielä Alistair Overeemin. UFC 218 -tapahtumassa käyty kamppailu päättyi tyrmäyksellä ensimmäisen erän alussa.

Haastaminen mestaruudesta ja uusi nousu (2018–2020)
Kuuden ottelun voittoputken jälkeen Ngannou pääsi ottelemaan UFC:n raskaansarjan mestaruudesta Stipe Miocicia vastaan, joka puolusti mestaruuttaan kolmatta kertaa. Kamppailu käytiin 20. tammikuuta 2018 UFC 220 -tapahtumassa. Ngannou hävisi mestaruuskamppailun tuomariäänin (50–44, 50–44, 50–44). Ngannou hävisi erityisesti ottelun loppua kohden pisteissä kunnon loputtua, eikä hän näin kyennyt estämään Miocicin alasvientejä ja painia.UFC 220 results: Stipe Miocic bests Francis Ngannou in lopsided decision mmafighting.com 21.1.2018 Viitattu 1.4.2021 

Mestaruusottelun jälkeen Ngannou kohtasi UFC:ssä eniten tyrmäysvoittoja raskaassasarjassa saavuttaneen Derrick Lewisin. Heinäkuussa 2018 käyty kamppailu päättyi Ngannoun tappioon tuomariäänin (29–28, 29–28, 30–27). Ottelua pidetään yhtenä UFC-historian tylsimmistä otteluista, kun kumpikaan ottelija ei ollut ottelussa aktiivinen.UFC 226 results: Derrick Lewis beats Francis Ngannou in extremely awful ‘fight’  bloodyelbow.com 8.7.2018 Viitattu 1.4.2021  Ngannou itse kertoi mestaruustappion vielä vaikuttaneen hänen henkiseen keskittymiseensä eikä hän saanut itsestään parempaa suoritusta irti. Ngannou kohtasi vielä marraskuussa Curtis Blaydesin UFC Fight Night: Blaydes vs. Ngannou 2 -tapahtumassa. Ngannou oli voittanut kaksikon ensimmäisen kohtaamisen lääkärin keskeytyksellä. Toisessa ottelussa Ngannou tyrmäsi Bladesin 45 sekunnissa ja ansaitsi Illan suoritus -bonuksen.

Ngannou kohtasi 2019 kaksi vastustajaa, jotka olivat molemmat entisiä UFC:n raskaansarjan mestareita. Ensin helmikuussa hän kohtasi Cain Velasquezin, joka palasi pitkän loukkaantumistauon jälkeen häkkiin. Ngannou voitti ottelun 26 sekunnissa uransa kolmannessa pääottelussa,  UFC on ESPN: Ngannou vs. Velasquez -tapahtumassa. Kesäkuussa Ngannou kohtasi Junior dos Santosin UFC on ESPN: Ngannou vs. dos Santos -tapahtumassa, jossa hän edellisen ottelun tapaan voitti kamppailun ensimmäisen erän alussa. Ngannou palkittiin tyrmäyksestään Illan suoritus -bonuksella.

Ngannou palasi häkkiin toukokuussa 2020 Jairzinho Rozenstruikia vastaan UFC 249 -tapahtumassa. Rozenstruik oli ennen ottelua voittanut kaikki neljä UFC-otteluaan. Ngannou voitti kamppailun tyrmäyksellä 20 sekunnissa ja ansaitsi Illan suoritus -bonuksen.UFC 249 bonuses: Justin Gaethje collects $100K with FOTN, POTN honors mmamania.com 10.5.2020 Viitattu 3.4.2021 

Raskaansarjan mestaruus (2021–)
Ngannou pääsi haastamaan toista kertaa raskaansarjan mestaruudesta 27. maaliskuuta 2021. Hän kohtasi uusintaottelussa Stipe Miocicin, jolle hän hävisi kaksikon välisen ensimmäisen kamppailun. Ottelu käytiin UFC 260 -tapahtumassa, jossa Ngannou voitti kamppailun tyrmäyksellä toisen erän alussa. Hänet palkittiin voiton myötä Illan suoritus -bonuksella ja samalla hänestä tuli ensimmäinen afrikkalainen UFC:n raskaansarjan mestari.MMA: Cameroon's Ngannou first African UFC world heavyweight champion africanews.com 28.3.2021 Viitattu 4.4.2021 

Ammattilaisvapaaottelut
 Tulos Tilasto Vastustaja Tyyli Tapahtuma Päivämäärä Erä Aika Paikka HuomautuksiaVoitto 18–3 Renan Ferreira Tyrmäys (lyönnit)PFL Super Fights: Battle of the Giants19. lokakuuta 2024 1 3:32 RiadVoitto 17–3 Ciryl GanePäätös (yksimielinen)UFC 27023. tammikuuta 2022 5 5:00 AnaheimUFC:n raskaansarjan mestaruusotteluVoitto 16–3 Stipe MiocicTyrmäys (lyönti)UFC 26028. maaliskuuta 2021 2 0:52 Las VegasUFC:n raskaansarjan mestaruusottelu, bonuspalkkio Voitto 15–3 Jairzinho RozenstruikTyrmäys (lyönnit)UFC 24910. toukokuuta 2020 1 0:20 JacksonvilleBonuspalkkio Voitto 14–3 Junior dos SantosTekninen tyrmäys (lyönnit)UFC on ESPN: Ngannou vs. dos Santos30. kesäkuuta 2019 1 1:11 MinneapolisBonuspalkkio Voitto 13–3 Cain VelasquezTyrmäys (lyönnit)UFC on ESPN: Ngannou vs. Velasquez18. helmikuuta 2019 1 0:26 PhoenixVoitto 12–3 Curtis BlaydesTekninen tyrmäys (lyönnit)UFC Fight Night: Blaydes vs. Ngannou 225. marraskuuta 2018 1 0:45 PekingBonuspalkkio Tappio 11–3 Derrick LewisPäätös (yksimielinen)UFC 2268. heinäkuuta 2018 3 5:00 Las VegasTappio 11–2 Stipe MiocicPäätös (yksimielinen)UFC 22021. tammikuuta 2018 5 5:00 BostonUFC:n raskaansarjan mestaruusotteluVoitto 11–1 Alistair OvereemTyrmäys (lyönti)UFC 2183. joulukuuta 2017 1 1:42 DetroitVuoden tyrmäys Voitto 10–1 Andrei ArlouskiTekninen tyrmäys (lyönnit)UFC on Fox: Shevchenko vs. Peña29. tammikuuta 2017 1 1:32 DenverBonuspalkkio Voitto 9–1 Anthony HamiltonLuovutus (kimura)UFC Fight Night: Lewis vs. Abdurakhimov10. joulukuuta 2016 1 1:57 AlbanyBonuspalkkio Voitto 8–1 Bojan MihajlovićTekninen tyrmäys (lyönnit)UFC on Fox: Holm vs. Shevchenko24. heinäkuuta 2016 1 1:34 ChicagoVoitto 7–1 Curtis BlaydesTekninen tyrmäys (lääkärin keskeytys)UFC Fight Night: Rothwell vs. dos Santos10. huhtikuuta 2016 2 5:00 ZagrebVoitto 6–1 Luis HenriqueTyrmäys (lyönti)UFC on Fox: dos Anjos vs. Cowboy 220. joulukuuta 2015 2 2:53 OrlandoUFC-debyyttiVoitto 5–1 William BalduttiTekninen tyrmäys (lyönnit)KHK National MMA Tryouts Final28. toukokuuta 2015 2  Isa TownVoitto 4–1 Luc NgelekaLuovutus (giljotiinikuristus)SHC 1020. syyskuuta 2014 1 0:43 GeneveVoitto 3–1 Nicolas SpecqLuovutus (käsikolmio)100% Fight 205. huhtikuuta 2014 2 2:10 PariisiVoitto 2–1 Bilal TahtahiTyrmäys (lyönti) 100% Fight 205. huhtikuuta 2014 1 3:58 PariisiTappio 1–1 Zoumana CissePäätös (yksimielinen)100% Fight - Contenders 2114. joulukuuta 2013 2 5:00 PariisiVoitto 1–0 Rachid BenzinaLuovutus (käsilukko)100% Fight - Contenders 2030. marraskuuta 2013 1 1:44 Pariisi

https://www.tapology.com/fightcenter/fighters/64378-francis-ngannouhttps://www.sherdog.com/fighter/Francis-Ngannou-152341

Nyrkkeilyottelut
 Tulos Tilasto Vastustaja Tyyli Tapahtuma Päivämäärä Erä Aika Paikka HuomautuksiaTappio 0–2 Anthony JoshuaTyrmäys Joshua vs. Ngannou: Knockout Chaos8. maaliskuuta 2024 2 2:38 RiadTappio 0–1 Tyson FuryPäätös (hajaäänituomio) Fury vs. Ngannou: Battle of the Baddest28. lokakuuta 2023 10 3:00 Riad
https://boxrec.com/en/box-pro/1170712
Saavutukset
Vapaaottelu
UFC
Raskaansarjan mestaruus (kerran)
Ensimmäinen kamerunilainen mestari
Illan suoritus (kuudesti)

Lähteet

Luokka:Kamerunilaiset vapaaottelijat
Luokka:Ranskalaiset vapaaottelijat
Luokka:Vuonna 1986 syntyneet
Luokka:Elävät henkilöt